# Brad Park

### Wikipedia

Douglas Bradford (Brad) Park (s. 6. heinäkuuta 1948, Toronto, Kanada) on entinen kanadalainen jääkiekkoilija. Puolustajana pelaava Park pelasi uransa parhaat vuodet New York Rangersin joukkueessa. Rangers varasi hänet ensimmäisellä kierroksella vuoden 1966 amatöörien varaustilaisuudessa. Hän ehti pelata hetken aikaa Buffalo Bisonsin AHL-joukkuessa ennen kuin aloitti New Yorkissa 1968. Nopeasti hänestä kehittyi Rangersin paras puolustaja ja taitavaa mailankäsittelijää alettiin verrata Bobby Orriin.

Parkista tehtiin joukkueen varakapteeni: myöhemmin kapteenina hän johti keväällä 1972 Rangersin Stanley Cupin finaaliin Boston Bruinsia vastaan, jonka se kuitenkin hävisi. Saman vuoden syksynä Brad Park edusti Kanadaa Neuvostoliittoa vastaan pelatussa Summit Series -tapahtumassa. Kauden 1975-76 Rangers aloitti heikoimmin miesmuistiin ja seura hankkiutui eroon kovapalkkasista veteraaneistaan. Marraskuussa 1975 suuressa vaihtokaupassa Park, tähtihyökkääjä Jean Ratelle ja farmiliigapelaaja Joe Zanussi vaihdettiin Boston Bruinsin maineikkaaseen keskushyökkääjään Phil Espositoon ja puolustaja Carol Vadnaisiin.

Kauppa ei ollut huono Rangersillekaan, mutta Bruins osui siinä suoranaiseen kultasuoneen. Bostonissa Park pelasi yhä huipputasolla valmentaja Don Cherryn alaisuudessa. Hän tuli toiseksi Norris Trophy -palkintokisassa Bruinsin pelipaidassa. Vuosina 1977 ja 1978 Park ja Boston Bruins ylsivät Stanley Cupin loppuotteluihin, mutta Montreal Canadiens voitti kummallakin kerralla. Parkin Boston-jakson viimeinen tähtihetki oli vuoden 1983 playoffissa, jossa hän teki maineikkaan voittomaalin jatkoajalla Buffalo Sabresin verkkoon seitsemännessä ja ratkaisevassa pudotuspelissä.

Seuraavaksi kaudeksi Park siirtyi Detroit Red Wingsiin vapaana agenttina ja voitti Bill Masterton Trophy -palkinnon tehtyään Red Wingsin kausiennätyksen puolustajien syöttötilastossa. Kauden 1984-1985 jälkeen yhä tehokas pelaaja joutui lopettamaan uransa polvivammojen takia. Seuraavana vuonna hän vielä valmensi Detroitin joukkuetta hetken aikaa.

## [muokkaa] Kunnianosoituksia ja saavutuksia

- NHL:n ykköstähtikentällisessä 1970, 1972, 1974, 1976 ja 1978
- NHL:n kakkostähtikentällisessä 1971 ja 1973.
- Pelasi NHL All Stars -ottelussa 1970, 1971, 1972, 1973, 1974, 1975, 1976, 1977 ja 1978
- New York Rangersin historian tehokkain puolustaja
- NHL:n historian 11. paras maalintekijä puolustajien joukossa
- Valittiin Hockey Hall of Fameen 1988
- 1998 The Hockey News -lehti asetti hänet sijalle 49 kaikkien aikojen sadan parhaan pelaajan nimeämisessä

Haettu osoitteesta http://fi.wikipedia.org../../../b/r/a/Brad_Park_fe3c.html

Luokka: Kanadalaiset jääkiekkoilijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français